Perma-36

Perma-36 (krievu: Пермь−36) bija neoficiāls nosaukums Gulaga soda nometnei pie Kučino ciema, 100 km uz ziemeļaustrumiem no Permas Krievijā, kura zināma arī pēc nosaukuma saīsinājuma ITK-36 (krievu: ИТК-36). Izveidota 1946. gadā, tā darbojās līdz pat 1987. gada decembrim, kad tā tika slēgta. Taču, atšķirībā no citām Gulaga nometnēm, tā netika iznīcināta un 1994. gadā, pēc Krievijas cilvēktiesību aizstāvības organizācijas Memorial inicinatīvas, tās vietā tika izveidots politisko represiju vēstures memoriālais muzejs «Perma-36» (krievu: Мемориальный музей истории политических репрессий «Пермь-36»).